
PARLAMENTUL ROMÂNIEI
 CAMERA DEPUTAŢILOR          
                                        
                           
	          COMISIA PENTRU
          TINERET ȘI SPORT
	
	         PLx. 504/2022
         Nr.4C-25/132/2022
         București, 10 octombrie 2022


	
AVIZ 
asupra proiectului de Lege pentru aprobarea Ordonanței de urgență a Guvernului nr. 91/2022 privind unele măsuri pentru asigurarea implementării proiectelor contractate în cadrul Programului operațional Competitivitate, apelul 2, acțiunea 2.3.3, din fonduri externe nerambursabile și pentru asigurarea sustenabilității acestora

În conformitate cu prevederile art.95 și 117 din Regulamentul Camerei Deputaților, republicat, cu modificările și completările ulterioare, Comisia pentru tineret și sport  a fost sesizată, spre dezbatere și avizare, în procedură de urgență, cu Proiectul de Lege pentru aprobarea Ordonanței de urgență a Guvernului nr.91/2022 privind unele măsuri pentru asigurarea implementării proiectelor contractate în cadrul Programului operaţional Competitivitate, apelul 2, acţiunea 2.3.3, din fonduri externe nerambursabile şi pentru asigurarea sustenabilităţii acestora, trimisă cu adresa nr. PLx. 504/2022 din 26 septembrie 2022, și înregistrată la Comisia pentru tineret și sport cu nr. 4c-25/132 din 27 septembrie 2022.
Conform dispozițiilor art.75 din Constituția României, republicată și ale art. 92 din Regulamentul Camerei Deputaților, republicat, cu modificări și completări, Camera Deputaților este Cameră decizională. 
[bookmark: _GoBack]Proiectul de lege are ca obiect de reglementare adoptarea unor măsuri pentru asigurarea implementării din fonduri externe nerambursabile a proiectelor contractate în cadrul Programului Operațional Competitivitate, apelului 2, Acțiunea 2.3.3, precum și pentru asigurarea sustenabilității acestora. Potrivit expunerii de motive, astfel, unitățile de învățământ preuniversitar de stat, pe baza creditelor de angajament și a creditelor bugetare aprobate potrivit legii, respectiv instituțiilor de învățământ superior de stat la finalizarea procedurilor de achiziție, vor putea încheia, contracte de achiziție publică pentru procurarea de echipamente IT mobile de tip tabletă/laptop pentru uz școlar și alte echipamente/dispozitive electronice necesare desfășurării activității didactice cu prezență fizică, și pot efectua plăti eligibile din fonduri externe nerambursabile în cadrul Programului Operațional Competitivitate 2014 - 2020, Acțiunea 2.3.3, Apelul 2


Potrivit prevederilor art.62 din Regulamentul Camerei Deputaților, republicat, cu modificări și completări, membrii Comisiei pentru tineret și sport au dezbătut proiectul de  lege în ședința din 10 octombrie 2022 și au hotărât, cu unanimitate de voturi, să acorde aviz favorabil proiectului de Lege, în forma transmisă Comisiei pentru tineret și sport de către Biroul Permanent.
Membrii comisiei au fost prezenți la ședința comisiei conform listei de prezență.

